open-index/open-wikipedia-markdown huggingface dataset:
Ladislav IV, kralj Ugarske

**Ladislav IV** (mađarski: László IV; 5. august 1262. - 10. juli 1290.), poznatiji kao **Ladislav Kumanac** (mađarski: László Kun; slovački: Ladislav Kumánsky), je bio kralj Ugarske od 1272. do 1290. Njegova majka, Elizabeta, je bila kćerka poglavice paganskih Kumana koji su se naselili u Ugarskoj. U sedmoj godini oženio je Izabelu, kćerku sicilijanskog kralja Karla I. Nakon smrti njegovog oca Stjepana V 6. augusta 1272, mnogi baroni su se borili jedni protiv drugih za vrhovnu vlast. Ladislav je krunisan kraljem Ugarske na skupštini prelata, barona, plemića i Kumana 1277. Bio je u savezu sa njemačkim kraljem Rudolfom I protiv češkog kralja Otakara II. Njegova vojska je imala istaknutu ulogu u Rudolfovoj pobjedi nad Otakarom u bici na Moravskom polju 26. augusta 1278.

Međutim, Ladislav nije mogao učvrstiti kraljevsku vlast u Ugarskoj. Papa Nikola III poslao je Filipa u Ugarsku da pomogne Ladislavu da učvrsti vlast. Papin legat Filip je došao u Ugarsku početkom 1279. kako bi pomogao Ladislavu , ali je prelat bio šokiran prisustvom više hiljada paganskih Kumana u Ugarskoj. Ladislav je obećao da će ih natjerati da pređu na hrišćanstvo, ali su oni odbili da se povinuju zahtjevima prelata. Ladislav je nakon toga odlučio da ih podrži, zbog čega ga je Filip ekskomunicirao. Kumani su zatvorili prelata, a prelatovi partizani su zarobili Ladislava. Početkom 1280. Ladislav se složio da nagovori Kumane da puste prelata, ali su mnogi Kumani preferirali odlazak iz Ugarske. Ladislav je pobijedio kumansku vojsku koja je napala Ugarsku 1282. Nakon što je prebrodio mongolsku invaziju 1285, Ladislav je postao toliko nepopularan da su ga mnogi njegovi podanici optužili da je podsticao mongole da napadnu Ugarsku. Tokom posljednjih godina života, on je lutao cijelom zemljom sa svojim kumanskim saveznicima, ali nije više bio u stanju da kontroliše najmoćnije lordove i biskupe. Papa Nikola IV je planirao da proglasi krstaški rat protiv njega, ali su ga ubila tri kumana zbog protjerivanja njihove porodice iz Ugarske.

## Reference 
### Izvori 
#### Primarni izvori 
* *Simon of Kéza: The Deeds of the Hungarians* (Edited and translated by László Veszprémy and Frank Schaer with a study by Jenő Szűcs) (1999). CEU Press. .
* *The Hungarian Illuminated Chronicle:* Chronica de Gestis Hungarorum (Edited by Dezső Dercsényi) (1970). Corvina, Taplinger Publishing. .

#### Sekundarni izvori 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

Kategorija:Rođeni 1262.
Kategorija:Umrli 1290.
Kategorija:Ugarski vladari
Kategorija:Hrvatski vladari
Kategorija:Arpadovići
Kategorija:Historija Mađarske
Glutation peroksidaza

**Glutation peroksidaze** – GPx (EC 1.11.1.9), CAS broj:9013-66-5 – je opći naziv porodice enzima sA peroksidaznom aktivnošću koja ima glavnu biološku ulogu u zaštiti organizma od oksidacijskih oštećenja. Biohemijska  funkcija of glutatione peroksidaze je redukcija lipidnih hidroperoksidaza u odgovarajuće alkohole i redukcija slobodnog vodik-peroksida u vodu.

Ova peroksidaza katalizira slijedeću hemijsku reakciju:

: 2 glutation + H2O2 \rightleftharpoons glutation disulfid + 2H2O

Dobijeni  protein sadrži selenocisteinski ostatak. Steroid i lipidni hidroperoksidi mogu da deluju kao akceptori.

## Isozimi 
Nakoliko izozima kodiraju različiti geni, koji variraju po ćelijskoj lokaciji i specifičnoti supstrata. Glutatiione perokidaza 1  (GPx1), koja  je najčešća verzija, nađena je u citoplazmi skoro svih sisarskih tkiva, a  preferirani  supstrat je vodik-peroksid. Glutation peroksidaza 4 (GPx4) ima visoku sklonost za lipidne hidroperoksidaze. Ispoljava se u skoro svakoj sisarskoj ćeliji, na mnogo nižim razinama. Glutation peroksidaza 2 je intestinalni i vanćelijski enzim, dok je glutation peroksidaza 3 vanćelijska, posebno učestala u plazmi. Dosad je kod čovjeka identificirano osam različitih izoformi glutation peroksidaze (GPx1-8).

## Reacija 
Glavna reakcija koju katalizita glutation perokidaza  je:

: 2GSH + H2O2 &rarr; GS–SG + 2H2O

gdje  je GSH  reducirani  monomerni glutation, a  GS–SG glutation disulfid.  Mehanizam uključuje oksidaciju selenola u selenocisteinskom ostatku putem  vodik peroksida.  Ovaj roces daje izvedenice sa  selenenskom kiselinskom (RSeOH) grupom. Selenenska kiselina se tada pretvara u povratno pretvara u selenol, u tri koraka, koji počinju kada GSH formira GS-SeR i vodu.  Druga molekula GSH reducira GS-SeR međuprodukt nazad u  selenol, otpuštajući  GS-SG kao sporedni proizvod. Pojednostavljeni prikaz je:
: RSeH  +  H2O2   &rarr;  RSeOH  +  H2O
: RSeOH  +  GSH   &rarr;  GS-SeR  +  H2O
: GS-SeR  +  GSH   &rarr;  GS-SG  +  RSeH

Glutation redutaza zatim  reducira oksiidirani glutatione i completira ciklus:

: GS–SG  +  NADPH  +  H+ &rarr;   2 GSH  +  NADP+.

## Struktura
Sisarske  GPx1, GPx2, GPx3 i GPx4 su selenij-sadržavajući enzimi, dok je GPx6 selenoprotein, kod ljudi sda cistein-sadržavajućim  homologom kof glodara. GPx1, GPx2 i  GPx3 su homotetramerni proteini, dok GPx4 ima monomernu strukturu. Kao sastavnice ćelijskih i supćelijskih membrana, jako zavise o glutation peroksidazi, dok sam antioksidativni zaštitni sistem jako zavisi od prisustva   selenija.

## Također pogledajte
*Peroksidaza
## Reference 
## Vanjski linkovi 
* 

Kategorija:Genetika čovjeka
Kategorija:Enzimi
Kategorija:EC 1.11.1
Kategorija:Antioksidansi
Acetaldehid

**Acetaldehid** – sistemsko ime *etanal* – je organski spoj sa formulom CH3 CHO. U nekim  izvorima je obilježan kao MeCHO (Me = metil). To je jedan od važnijih, široko rasprostranjenih,   prirodnih aldehida. Industrijski se proizvodi u velikim količinama.

 
Acetaldehid se prirodno javlja u kahvi, hljebu i zrelom voću. Biljke ga proizvode u procesima normalnog metabolizma. Takođe proizvodi i putem oksidacije etilena i smatra se da je uzrok mahmurluka,  nakon obilnije  konzumpcije alkohola. Prisutan je u vazduhu, vodi, tlu, kao i u piću i dimu.

## Proizvodnja
U 2003., globalna produkcija acetaldehida je bila milion oko tona. Glavni tehnološki postupak počiva na reakciji oksidacija etilena:

:2 CH2=CH2 + O2 → 2 CH3CHO

Alternativno, može sa koristiti i hidracija acetilena, kataliziana solima žive, kada se formira etenol, koji se tautomerizira do acetaldehida. Ovaj industrijski put je ranije bio dominirajući. Kad su potrebne manje količine, acetaldehid se može dobiti putem dehidrogenacije ili parcijalne oksidacije u kombinaciji sa dehidrogenacijom.

Može formirati i hidrogenacijom ugljik-monoksida (CO), iako taj metod nije u industrijskoj primjeni.

## Reference 
## Također pogledajte 
* Alkoholna dehidrogenaza
*Aldehid
*Acetat

## Vanjski linkovi
* SEKAB, a producer of green Acetaldehyde 
* International Chemical Safety Card 0009

Kategorija:Aldehidi
Kategorija:Zagađivači vazduha
Kategorija:Karcinogene grupe 2B po IARC
Atletika na Olimpijskim igrama 1964 – bacanje koplja (žene)

Takmičenje u **bacanju koplja za žene** na OI 1964. održano je 16. oktobra na Olimpijskom stadionu u Tokiju. Bilo je prijavljeno 16 takmičarki iz 10 država.

## Rekordi 
## Kvalifikacije 
Norma za ulazak u finale, u kojem je trebalo nastupiti najmanje 12 takmičarki, bila je 51 m. Svaka takmičarka imala je 3 pokušaja. Budući da je normu prebacilo samo njih 5, u finale je ušlo narednih 7 s najdužim hicem.

Gorčakova je postavila novi svjetski rekord, popravivši ga za više od 2,5 m. Ozoliņa je zauzela 2. mjesto bacivši duže od tadašnjeg olimpijskog rekorda.

## Finale 
U finalu nijedna takmičarka nije došla ni blizu svjetskog rekorda Gorčakove iz kvalifikacija, a i najbolji hitac same Gorčakove bio je 5 m kraći, pa se morala zadovoljiti bronzanom medaljom.

## Reference 
## Vanjski linkovi 
* Bacanje koplja za žene na OI 1964.  na Sports Referenceu

Bacanje koplja (žene)
Most šehida 15. jula

**Most šehida 15. jula** (turski: *15 Temmuz šehitler Köprüsü*, *1. Boğaziçi Köprüsü* ili *Birinci Köprü*), poznat i kao *Prvi bosforski most*, je most u turskom gradu Istanbulu. Jedan je od dva mosta (drugi je Most sultana Mehmeda Osvajača ili tzv. *Drugi bosforski most*) koja premošćuju Bosfor i na taj način spajaju evropski i azijski dio grada.

To je gravitacijski usidren viseći most sa čeličnim pilonama. Noseći dio mosta, aerodinamičnog oblika, je obješen čeličnim sajlama, postavljenim u cik-cak položaju, za dvostruke čelične sajle zategnute između dva vertikalna čelična tornja (nosača) usidrena na obalama.
 
Most je ukupne dužine od 1.560 i širine 33,4 metara. Razmak između tornjeva, koji predstavlja glavni raspon mosta, je 1.074 a visina tornjeva je 165 metara. Visina mosta iznad nivoa mora je 64 metra.

Po svome završetku, 1973. godine, Bosforski most je bio četvrti najduži viseći most na svijetu i ujedno najduži izvan Sjedinjenih Američkih Država. Trenutno je 22. najduži viseći most na svijetu.

## Ideje za gradnju mosta 
250px|mini|desno|Od aprila 2007. godine, potpuno kompjuterizovan sistem rasvjete osvjetljava most noću
Ideja o izgradnji mosta na ovom mjestu datira još iz antičkog doba. Još u vrijeme vladavine perzijskog vladara Darija I (522. p.n.e - 485. p.n.e.), kako je zabilježeno od strane grčkog historičara Herodota u njegovoj *Historiji*, Mandrocles iz Samosa je jednom prilikom projektirao pontonski most preko Bosfora, povezujući Aziju sa Evropom, omogućavajući Dariju da nastavi bijeg od Skita kao i zauzimanju položaja kako bi sa svojom vojskom na Balkanu preplavio Makedonce. Prvi projekat za trajni mosta preko Bosfora predložen je za vrijeme osmanlijskog sultana  Abdul Hamida II i to od strane *Bosphorus Railroad Company* 1900. godine, koja je uključivala i željezničku vezu preko mosta.

## Izgradnja 
Odluku o izgradnji mosta preko Bosfora donio je turski premijer Adnan Menderes 1957. godine. U svrhu izgradnje mosta potpisan je ugovor s britanskom firmom Freeman Fox & Partners 1968. Most su dizajnirali poznati britanski građevinski inženjeri Sir Gilbert Roberts i William Brown, koji su također dizajnirali mostove Most Humber, Severn, Forth Road, Auckland Harbour i most na rijeci Volti.
Izgradnja je započela februara 1970. godine a svečanosti početka gradnje prisustvovali su predsjednik Cevdet Sunay i premijer Süleyman Demirel. Most je gradila turska kompanija *Enka Construction & Co.* zajedno sa podizvođačima *Cleveland Bridge & Engineering Company* iz Engleske i *Hochtief AG* iz Njemačke. Trideset pet inženjera i 400 ljudi su radili na ovom projektu.

Radovi na mostu su završeni 30. oktobra 1973. godine, dan nakon 50. godišnjice osnivanja Republike Turske a most je svečano otvorio i pustio u promet predsjednik Fahri Korutürk i premijer Naim Talu. Ukupni troškovi izgradnje mosta su iznosili 200 miliona američkih dolara $ (današnjih oko 1,07 milijardu dolara).

## Reference 
Kategorija:Istanbul
Kategorija:Mostovi u Istanbulu
Kategorija:Mostovi u Turskoj
Kategorija:Mostovi na Bosforu
Eten

**Eten** ili **etilen** (C2H4) je nezasićeni ugljikovodik koji pripada nizu alkena. Bezbojan je i slabog mirisa. Na sobnoj temperaturi je plinovit i ne reagira s krečnom vodom. Mješavina etilena i zraka daje eksplozivnu smjesu.

Etilen je dokazan kao  biljni hormon, a najviše se primjenjuje u sazrijevanju voća, gdje pospješuje klijanje sjemena, podstiče cvijetanje i potpomaže sazrijevanje voća. Te primjene, kao biljnog hormona, eten se koristi i kao sirovina za dobijanje plastičnih folija i ambalažnih boca, raznih veličina.

Etilen je otkriven u 17. stoljeću, nakon zagrijavanja etanola sa sumpornom kiselinom.

## Hemijska svojstva 
Eten je gas bez boje, mirisa i okusa, a slabo je rastvorljiv u vodi.

## Eten kao hormon 
Eten se smatra jednim od osnovnih biljnih hormona, a koristi se za regulaciju fizioloških procesa u biljkama.

Jedini je biljni hormon u gasovitom stanju. Još u 20. stoljeću, kada se za uličnu rasvjetu koristio gas, primijećeno je da na pojedinim stablima uličnih drvoreda iznenada opadaju listovi. To se dešavalo tamo gdje je iz gasovoda isticao gas sa etenom. Tridesetih godina 20. stoljeća, ustanovljeno je da etilen proizvode biljke (plodovi, listovi, cvjetovi, sjemena). Koncentracija u tkivima mu zavisi od stadija razvića biljke. Zreli plodovi oslobađaju etilen koji utiče na sazrijevanje nezrelih plodova u zajedničkim pakovanjima

U biljkama nastaje razgradnjom aminokiseline metionina, a kao slabo rastvorljiv u vodenom mediju ćelije, brzo odlazi sa mjesta sinteze.

Djejstvo etena na biljke je dvojako:
* izaziva sazrijevanje plodova;
* inhibira izduživanje ćelija korijena i stabljike.

## Reference 
## Vanjski linkovi
Kategorija:Alkeni
Kategorija:Biljni hormoni
Kategorija:Monomeri
Kategorija:Opći anestetici
Eliticid

**Eliticid** ili **elitocid** označava "ubijanje vodstva, obrazovanih i svećenstva grupe." Obično se izvršava tokom početka genocida u svrhu onesposobljavanja mogućeg otpora protiv agresora. Primjeri uključuju genocid nad Armenima, Njemačko-sovjetsku okupaciju Poljske, Kambodžanski genocid, Genocid nad narodom Issaq, Boljševički crveni teror u Sovjetskom Savezu i slučajeve u jugoslavenskim ratovima. Pojam je prvi put koristio 1992. britanski reporter Michael Nicholson da opiše masakr u Bijeljini u Bosni i Hercegovini. Tokom rata u BiH lokalni Srbi su isticali prominentne Bošnjake da bi ih kasnije ubili srpski vojnici.

Eliticid se također provodi u slučajevima političkih revolucija koje podržava narod i usmjerenih protiv elita svrgnutog establišmenta, umjesto da bude nepopularan i neselektivan, kao u gore navedenim slučajevima genocida. Na primjer, tokom Francuske revolucije revolucionari su pogubili članove feudalnog *Ancien Régime* javnom upotrebom giljotine.

## Također pogledajte 
* Genocid
* Pregled studija genocida
* Bibliografija studija genocida
* Klasicid
* Katinjski masakr

## Literatura 
* 
* 
* 
* 

## Reference 
*
Kategorija:Genocid
Kategorija:Progon intelektualaca
Kategorija:Ciljano ubijanje
Kategorija:Kršenje ljudskih prava
Dwight Yorke

**Dwight Eversley Yorke** (Canaan, 3. novembar 1971.) je bivši profesionalni nogometaš koji nastupao za Aston Villu, Manchester United, Blackburn, Birmingham, Sydney i Sunderland. Bio je i reprezentativac Trinidada i Tobaga.

## Karijera
Profesionalnu karijeru je počeo u Aston Villi 1989. godine. Debitovao je 24. marta 1990. godine protiv Crystal Palaca. U Birminghamu se zadržao do 1998. godine kada prelazi u Manchester United. U prvoj sezoni u klubu sa Old Trafforda je bio jedan od ključnih igrača. Sezonu je završio sa 18 postignutih golova. Sa Manchesterom je osvojio Premijer ligu u tri navrata, te po jedanput FA kup, Ligu prvaka i Interkontinentalni kup.

## Nastupi za reprezentaciju
## Reference 
## Vanjski linkovi 
*

Kategorija:Rođeni 1971.
Kategorija:Biografije, Canaan (Trinidad i Tobago)
Kategorija:Nogometaši Aston Ville
Kategorija:Nogometaši Birmingham Cityja
Kategorija:Nogometaši Blackburn Roversa
Kategorija:Nogometaši Manchester Uniteda
Kategorija:Nogometaši Sunderlanda AFC
Kategorija:Nogometaši Sydneya
Kategorija:Igrači na Svjetskom prvenstvu u nogometu 2006.
Kategorija:Živi ljudi
Ševval

**Ševval** (arapski:شوال) je deseti od 12 lunarnih mjeseci islamskog kalendara. Dolazi poslije mjeseca ramazana i prva tri dana ovog mjeseca muslimani širom svijeta obilježavaju kao jedan od dva najveća muslimanska praznika, Ramazanski bajram. U ovom mjesecu se preporučuje post u trajanju od šest dana.

U arapskom jeziku riječ *ševval* ima višestruko značenje. Između ostalog, termin se koristi za devu čije je mlijeko oskudno ili za devu čije je mlijeko presušilo.

## Vrijeme nastupa ševvala
Islamski kalendar je lunarni kalendar i početak mjeseca se računa od pojave mladog mjeseca. Pošto je islamska lunarna godine za 11-12 dana kraća od solarne godine, mjesec ševval svake naredne godine dolazi ranije i vremenski gledano se kreće kroz sva godišnja doba. U slijedećoj tabeli su datumi početka i završetka mjeseca ševvala u periodu između 2014. i 2023. (na osnovu Umm al-Qura kalendara iz Saudijske Arabije));

## Značajniji događaji 
* 1, 2. i 3. ševval - Ramazanski bajram
* ševval 2. godine po Hidžri - Pokušaj ubistva Poslanika Muhammeda, od strane Umejra ibn Vehba i Safvana ibn Umejje
* ševval 3. godine po Hidžri - Bitka na Uhudu

## Reference
Kategorija:Ševval
Jimmy Floyd Hasselbaink

**Jerrel Floyd Hasselbaink** (Paramaribo, 27. mart 1972.) je holandski nogometni menadžer i bivši profesionalni nogometaš.

## Karijera
Profesionalnu karijeru počinje u Telstaru 1990. godine. Naredne sezone prelazi u AZ Alkmaar. 1995. godine odlazi u Portugal gdje je nastupao za Campomaiorense i Boavistu. U sezoni 1996-97. sa Boavistom osvaja kup Portugala. Za 2 miliona funti prelazi u Leeds United 1997. godine. U Engleskoj se zadržao dvije sezone, da bi potom za 10 miliona funti potpisao za Atlético Madrid. Sa klubom iz Madrida osvaja Kup kralja. Sezonu je završio sa 24 postignuta pogotka. U maju 2000. godine prelazi u Chelsea za rekordnih 15 miliona funti. Prvi gol za novi klub postiže protiv Manchester Unuteda u okviru Charity Shielda.

Sa klubom iz Londona je u sezoni 2001/02. igrao finale FA kupa, a u sezoni 2003/04. je bio drugoplasirani u Premijer ligi. U sezoni 2001/02. je bio najbolji strijelac Premijer lige sa 23 postignuta gola. Nastupao je još za Middlesbrough, Charlton Athletic i Cardiff City.

## Nastupi za reprezentaciju
### Golovi za reprezentaciju
## Trenerska karijera
Trenerskim poslom se počinje baviti 2013. godine kada preuzima belgisjki Royal Antwerp. Naredne sezone sjeda na klupu Burton Albiona sa kojim osvaja Football League Two. Od 2015. do 2016. godine je bio menadžer Queens Park Rangersa.

## Uspjesi
### Klubovi
;Boavista
***Kup Portugala**: 1996/97.

;Chelsea
***FA Charity Shield**: 2000.

### Individualni
*Najbolji strijelac (Premijer liga Engleske): 1998/99, 2000/01.

## Reference 
## Vanjski linkovi 
* 

Kategorija:Nizozemski nogometaši
Kategorija:Rođeni 1972.
Kategorija:Nogometaši Telstara
Kategorija:Nogometaši AZ Alkmaara
Kategorija:Nogometaši Boaviste
Kategorija:Nogometaši Campomaiorensea
Kategorija:Nogometaši Leeds Uniteda
Kategorija:Nogometaši Atlético Madrida
Kategorija:Nogometaši Chelseaja
Kategorija:Nogometaši Middlesbrougha
Kategorija:Nogometaši Charlton Athletica
Kategorija:Nogometaši Cardiff Cityja
Kategorija:Igrači na Svjetskom prvenstvu u nogometu 1998.
Kategorija:Živi ljudi
Relativistički Dopplerov efekt

desno|mini|251x251px|Dijagram 1. Izvor svjetlosnih talasa kreće se desno, u odnosu na posmatrača, sa brzinom 0,7c. Frekvencija je veća za posmatrače koji su desno, a manja za posmatrače koji su lijevo od izvora.
**Relativistički Doplerov efekat** je promjena u frekvenciji (i talasnoj dužini) svjetlosti, koju uzrokuje relativno kretanje izvora i posmatrača (kao u klasičnom Doplerovom efektu), kada se uzimaju u obzir efekti opisani specijalnom teorijom relativiteta.

Relativistički Doplerov efekat se razlikuje od klasičnog Doplerovog efekta jer jednačine uključuju vremensku dilataciju i ne uključuju medij propagacije talasa kao referentnu tačku. Jednačine opisuju ukupnu razliku u posmatranim frekvencijama i posjeduju potrebnu Lorencovu simetriju.

## Vizualizacija 
desno|Dijagram 2. Demonstracija odstupanja svjetlosti i relativističkog Doplerovog efekta.|mini|333x333piksel
U dijagramu 2, plava tačka predstavlja posmatrača, a strelica predstavlja posmatračev vektor brzine u odnosu na njegovu okolinu. Kad je posmatrač u stanju mirovanja, x,y-koordinatna mreža izgleda žuto a y-osa je vertikalna crna linija. Povećavanje posmatračeve brzine prema desnoj strani, promijeni boje i aberacija svjetla iskrivi koordinatnu mrežu. Kada posmatrač gleda naprijed (desno na mreži), tačke izgledaju zeleno, plavo, i ljubičasto (plavi pomak). Ako pogleda unazad (lijevo na mreži), onda tačke izgledaju crveno (crveni pomak) i linije izgledaju gušće raspoređene. Mreža se nije promijenila, ali njen *izgled* za posmatrača jest.

## Reference 
desno|Dijagram 3. Siva elipsa je sfera koje se kreće relativistički konstantnom u odnosu na posmatrača (plava tačka); njen nepravilni oblik, viđen iz naše perspektive, je uzrokovan Lorencovom kontrakcijom. Obojena elipsa je sfera koju vidi posmatrač.  |mini|405x405piksel

## Vanjski linkovi 

Kategorija:Posebna teorija relativnosti
Fosfodiesterska veza

[thumb|lijevo|Fosfodiesteska veza [fosfolipida]]
[thumb|250px|Indikator (plavi) dvije fosfodiesterske veze u [DNK.Fosfodiester je relativno jaka kovalentna veza između grupa fosfata i dva alkohola.]]

**Fosfodiesterska veza** je šećerno fosfatna veza koja održava  koheziju u * kičmi*  dezoksirimonukleinske  (DNK) i ribonukleinske kiseline (RNK). U nukleotidima, od kojih su građeni,  na početku nosi samo jedan atom  ugljika C5,  u osnovi pentoze i ostatak fosforne kiseline. Hemijski gledano,  na ovom atomu ugljika nalazi se  ester fosforne kiseline sa alkoholnom OH grupom.

Fosfodiesterska veza nastaje kada dvije hidroksilne grupe fosforne  kiseline reagiraju sa hidroksilnim grupama na drugim molekulama, kada  nastaju dvije esterske veze. U živim ćelijama stvara se kada se dva nukleotida kovalentno vežu tako da se hidroksilna grupa s 3' ugljikovog atoma prvog šećera veže sa fosfatnom grupom drugog nukleotida,  koji se nalazi na 5' ugljikovom atomu drugog šećera. Time dezoksiriboze koje su povezane fosfodiesterskim vezama stvaraju dva polinukleotidna lanca molekule DNK.

Pri  kopiranju  polulanca, tok transkripcije RNK ili replikacija DNK se temelji na postojećem ostatku fosforne kiseline, a druga  esterska veza, sa OH grupu na ugljikovom  atomu C3 u ribozi ili dezoksiribozi,  je zatvorena, pri čemu se formira 3'-5 ' fosfodiesterska veza.

U proceima metabolizma, ovu hemijsku vezu raskida enzim fosfodiesteraza.

## Također poglerdajte
*Fosfodiesteraza

## Reference
## Vanjski linkovi
Kategorija:Nukleinske kiseline
Kategorija:Hemijske veze
Okruzi Albanije

mini|200px|desno|Karta albanskih okruga
**Albanija** je administrativno podjeljena u 12 okruga (*qarku* ili *qark*). Okruzi su podjeljeni na dvije ili više općina, koje predstavljaju drugi nivo administrativne podjele države. 
Najveći okrug je Korča sa površinom od 3.711&nbsp;km2 a najmanji Drač sa 766&nbsp;km2. Prema podacima iz 2016. godine najnaseljeniji Okrug je Tirana sa 811.649 a najmaloljudniji Gjirokastër sa 70.331 stanovnika. Okrug Berat je jedini okrug koji niti graniči sa nekom od susjednih država niti izlazi na Jadransko more ili Jonsko more.

Reformom iz 2015. godine, Vlada Albanije je smanjila broj općina na 61 općinu i time ukinula odvojene ruralne općine, ili komune.

## Reference 
*
Albanija
Kategorija:Albanija
Kategorija:Okruzi Albanije
Albanija
Kevin Keegan

**Joseph Kevin Keegan** nekadašnji je engleski nogometaš i trener. Igrao je za nekoliko klubova, među kojima se izdvajaju Liverpool i Hamburger SV. Sa klupe je vodio Newcastle, Fulham, Manchester City, Newcastle United, kao i reprezentaciju Engleske.

## Karijera
Profesionalnu karijeru je počeo 1968. godine u ekipi Scunthorpe kao napadač. Tri godine kasnije potpisuje za Liverpool sa kojim je u tri navrata osvojio prvu diviziju, dva puta Charity Shield i Kup UEFA, po jednom FA kup i Evropski kup. U timu sa Anfielda se zadržao do 1977. godine kada prelazi u HSV. Sa klubom sa sjevera Njemačke je bio prvak u sezoni 1978-79. U Englesku se vraća 1980. te potpisuje za Southampton. Igrao je još za Newcastle i Blacktown City.

Trenerskim poslom se počinje baviti 1992, kada preuzima Newcastle United. Sa klubom sa St James' Park je dva puta bio viceprvak Premijer lige, te jedanput pobjednik First Division. Od 1993. do 1995. u pet navrata izabran je za menadžera mjeseca.

Za seniorsku reprezentaciju Engleske debitovao je 15. novembra 1972. protiv Velsa. Prvi pogodak za reprezentaciju postigao je 11. maja 1974. također protiv Velsa.

## Nastupi za reprezentaciju
### Golovi za reprezentaciju
## Reference 
## Vanjski linkovi 
* 

Kategorija:Rođeni 1951.
Kategorija:Živi ljudi
Kategorija:Biografije, Armthorpe
Kategorija:Engleski nogometaši
Kategorija:Nogometaši Scunthorpe Uniteda
Kategorija:Nogometaši Liverpoola
Kategorija:Nogometaši HSV-a
Kategorija:Nogometaši Southamptona
Kategorija:Nogometaši Newcastle Uniteda
Kategorija:Nogometaši Blacktown Cityja
Kategorija:Igrači na Evropskom prvenstvu u nogometu 1980.
Kategorija:Igrači na Svjetskom prvenstvu u nogometu 1982.
Kategorija:Engleski nogometni treneri
Kategorija:Selektori nogometne reprezentacije Engleske
Joe Kinnear

**Joseph Patrick Kinnear** bio je bivši profesionalni nogometaš i menadžer. Igrao je za Tottenham Hotspur i Brighton & Hove Albion. Sa klupe je vodio nekoliko klubova među kojima se izdvajaju Nottingham Forest i Newcastle United.

Profesionalnu karijeru je počeo 1965. u ekipi Tottenham Hotspur kao odbrambeni igrač. Za klub iz Londona je debitovao 8. aprila 1966. godine na utakmici portiv West Ham Uniteda. Sa Tottenhamom dva puta osvaja Liga kupa, te po jedanput FA kup, Community Shield i Kup UEFA. 1975. prelazi u Brighton & Hove Albion u kojem je okončao karijeru.

Trenerskim poslom se počinje baviti 1983. kada je bio asistent trenara Al-Shabab iz Dubaija. Naredne godine preuzima reprezentaciju Indije, da bi tri godine kasnije bio selektor reprezentacije Nepala. Od 1992. do 1999. je vodio ekipu Wimbledona. 1994. je izabran za najboljeg menadžera godine.

Za seniorsku reprezentaciju Irske je debitovao 22. februara 1967. protiv Turske. Za reprezentaciju je odigrao 26 utakmica.

## Nastupi za reprezentaciju
## Reference 
## Vanjski linkovi 
* Joe Kinnear na Soccerbase

Kategorija:Rođeni 1946.
Kategorija:Umrli 2024.
Kategorija:Irski nogometaši
Kategorija:Treneri Nottingham Foresta
Paleopoliploidija

[right|thumb|320px|Prikaz procesa paleopoliploidije. Mnogi viši [eukarioti su bili paleopoliploidni u nekom periodu svoje evolucije.]]
[right|thumb|350px|Paleopoliploidna diversifikacija [eukarioti|eukariota]]

**Paleopoliploidija** je posljedica  udvostručavanja genoma do kojeg je došlo prije najmanje nekoliko miliona godina. Takav događaj može duplirati genom jedne vrste (autopoliploidija) ili  kombinirati hromosomske setove dviju vrsta (alopoliploidija. Zbog funkcijske  suvišnosti u takvom genomu,  geni bivaju brzo onesposobljeni ili izgubljeni. Većina paleopoliploida je tokom evolucije izgubila svoj poliploidni status putem procesa **diploidizacije**, a  trenutno se smatra diploidima (primjerice,  pekarski kvasac, *Arabidopsis thaliana*, a potencijalno i čovjek).

Paleopoliploidija je široko istraživana kod biljnih rodova. Utvrđeno je da su skoro sve cvjetnice, tokom svoje evolucione historije,  prošle kroz bar jedan ciklus  dupliranja genoma . Drevna dupliranja genoma su također nađena kod ranih predaka kičmenjaka (uključujući i ljudske rodove) i još jedno u oko nastanka košljoriba. Raspoloživi dokazi  sugeriraju da je pekarski kvasac (*Saccharomyces cerevisiae*), koji ima kompaktan genom, također prošao kroz  poliploidizaciju tokom evolucije.

Termin *mezopoliploid* se ponekad upotrebljava za vrste koje su proživile multiplikaciju cjelokupnog genoma (dupliranje, tripliranje cijelog genoma, itd.) u relativno skorijoj prošlosti, kao što je  period od oko zadnjih 17 miliona godina.

## Također pogledajte>
*Ploidija
*Poliploid
* Genomika
* Kariotip
* Poliploidija
* Specijacija

## Reference 
## Vanjski linkovi 
Kategorija:Klasična genetika
Kategorija:Specijacija
Polimeraza

[thumb|250px|Struktura [Taq polimeraza|Taq DNK polimeraze]]
**Polimeraza** (EC 2.7.7.6/7/19/48/49) je enzim čija je glavna funkcije formiranje polimera nukleinskih kiselina,  kao što su RNK i DNK.

Reakcija polimerizacije novonastajuće  DNK ili RNK se odvija  korištenjem  postojeće mustre  DNK ili RNK  u procesima replikacije i transkripcije. U sudjejstvu  sa klasterom drugih enzima i proteina, polimeraza uzima nukleotide iz rastvora, i katalizira sintezu polinukleotidne sekvence,  slijedeći raspored nukleotida u DNK/RNK predlošku.

Polimeraza iz termofilnih bakterija, *Thermus aquaticus* (*Taq*), proteinska banka podataka (PDB), EC 2.7.7.7) koristi u PCR, izuzetno značajnoj  tehnici molekularne biologije.

Ostale poznate polimeraze uključuju:
* Terminalnu dezoksinukleotidil transferazu (TDT), koja daje raznolikost antitijela teškim lancima;
* Reverzne transkriptaze, enzime koji koriste RNK retrovirusi poput HIV-a, koji se koristi za kreiranje komplementarnog lanca na ranije postojećI virusne RNK da se prije može integrisati u DNK od ćelija domaćina. To je i glavni cilj za antivirusne lijekove.

## Reference 
Kategorija:Enzimi
Kategorija:EC 2.7.7
Kategorija:Replikacija DNK
Kategorija:Ekspresija gena
Kardioida

malo|desno|300 px

**Kardioida** je kriva linija koja je dobila ime po grčkoj riječi *e καρδία* ("srce"). Nastaje tako što pratimo tačku na kružnici koja se kotrlja oko fiksnog kruga istog prečnika. Specijalan slučaj je epicikloide kada obe kružnice imaju isti poluprečnik.

## Jednačine
malo|desno|250 px
Kriva data u polarnim koordinatama

r=a\left ( 1-\cos\phi \right )

može se zapisati i na sljedeći način

r=2b\left ( 1-\cos\phi \right ) jer je a=2b

u Dekartovim koordinatama

(x^2+y^2+ax)^2=a^2(x^2+y^2) ili

(x^2+y^2)-2ax(x^2+y^2)-a^2b^2=0

Parametarska jednačina

x=acost(1-cost)

y=asint(1-cost)

u kompleksnoj ravni to je

z=a(2e^{it}-e^{2it})

## Osobine
* Kardioida je algebarska kriva četvrtog reda.
* Ima samo jedan šiljak.
* Dužina jednoga kraka kardioide zadane formulom

r=a\left ( 1-\cos\phi \right )
data je sa l=8a
;Dokaz
: x(\theta) = \rho (\theta) cos (\theta)
: y(\theta) = \rho (\theta) sin (\theta)
:\int ||\dot \gamma(\theta)|| d \theta = \int_0^{2 \pi} \sqrt{\dot x^2 + \dot y^2} d \theta, pa onda slijedi:
:\sqrt 2 a\int_0^{2 \pi} \sqrt{1 + cos \theta} d \theta = 2a \int_0^{2 \pi} |cos \frac{ \theta}{2}| d \theta = 8 a\left[ sin \frac{\theta}{2} \right]_0^{\pi} = 8a 
* Površina jednoga dijela kardioide je:

P=3a^2{\frac{\pi}{2}}
;Dokaz

\int dx dy = \int \rho d \rho d \theta
\frac{1}{2} \int_0^{2\pi} \rho^2 d \theta = \frac{1}{2}a^2 \int_0^{2\pi} (1 - cos \theta)^2 d \theta = \frac{3}{2}a^2\pi

Tangentni ugao
\phi=\frac{3t}{2}

## Optika
thumbnail|right|Kardioida koja se dobija refleksijom

U optici se kardioida dobija prilikom refleksije na površini kružnoga oblika.

## Izvor 
* Cardioid

Kategorija:Krive
Brekinja

* **Brekinja**, vrsta drveta (Sorbus torminalis).

:
* Brekinja (Kozarska Dubica), naselje u općini Kozarska Dubica.
Giurgiulești

**Giurgiulești** je naselje u moldavskom okrugu Cahul. Jedan je od graničnih prijelaza između Moldavije i Rumunije i udaljen je 10&nbsp;km od Galaţija. Najjužnija je tačka ove države, na ušću Pruta u Dunav i na granici s Rumunijom i Ukrajinom.

## Privreda 
Moldavija ima pristup Dunavu u dužini od samo 480 m i luka Giurgiulești jedina je moldavska luka na toj rijeci. Izgradnja zgrade naftnog terminala počela je 1996, a završena 2006. Zaključno sa 2015. godinom, u Giurgiuleștiju nije bilo objekata za putnike ili članove posade u posjeti.

Budući međunarodni aerodrom u metropolitanskom području Donji Dunav smješten je samo 25&nbsp;km od Giurgiuleștija.

## Demografija 
U ovom naselju žive 3074 stanovnika. Na popisu iz 2004. Giurgiulești je imao 2995 stanovnika, od kojih 2936 (98%) Moldavaca / Rumuna i 59 ostalih (2%) (po 15 Ukrajinaca i Gagauza, deset Rusa itd.).

Na popisu iz 1930. populacija je iznosila 1944 stanovnika, od kojih su 1914 (98,5%) bili Rumuni, a 30 (1,5%) ostali (četiri Rusa, šest Gagauza, osam Bugara, devet Roma, dva Grka i jedan Mađar). U to vrijeme naselje je bilo dio Plasa Renija u okrugu Izmail.

## Arheologija 
Prethistorijsko groblje otkriveno je 1991, kada su iskopavani lokalni kurgani. Ovaj spomenik pripada grupi Suvorovsko-novodanilovske kulture, a datira iz oko 4200 / 4100. p. n. e. ili čak ranije. Lokalno naselje činilo je dio balkansko-karpatskog kulturnog svijeta, ali je također imalo snažnu povezanost sa stepskim nomadima.

Suvorovska kultura bila je kultura iz bakarnog doba koja je procvjetala na sjeverozapadu Pontske stepe i u donjem toku Dunava, a Novodanilovska kultura istovremeno se proširila duž donjeg toka Dnjepra i ukrajinskih stepa.

U Giurgiuleștiju postoje i veze s kulturama Cucuteni-Tripolie i Gumelnița (varijanta Bolgrad-Aldeni).

Grobni inventar sadrži predmete izrađene od kremena, bakra i zlata, uz uobičajene materijale tog vremena, kao što su kosti, glina, školjke i koža.

Tri spiralne narukvice izrađene od bakra i ostali predmeti iz 4500–4300. p. n. e, koji su pronađeni u Giurgiuleștiju, izloženi su u Nacionalnom muzeju Moldavije.

Drevna DNK iz Giurgiuleștija predmet je analiza naučnikâ.

## Galerija 

Datoteka:Reni Moldova Border.jpg|Granični prijelaz Giurgiulești&nbsp;– Reni
Datoteka:MoldawienDonau.jpg|Projekt naftnog terminala u Giurgiuleștiju

## Također pogledajte 
* Krajnje tačke Moldavije

## Reference 
## Vanjski linkovi 
* Giurgiulesti.atspace.com
* Sajt Međunarodne slobodne luke Giurgiulesti

Kategorija:Općine u okrugu Cahul
Kategorija:Granični prijelazi između Moldavije i Rumunije
Kategorija:Krajnje tačke Moldavije
Kategorija:Naselja na Dunavu
Kategorija:Naselja na Prutu
Claudio Ranieri

**Claudio Ranieri** italijanski je nogometni trener i bivši nogometaš. Trenutno predvodi Cagliari.

## Karijera 
### Igračka 
Profesionalnu karijeru počinje u rodnom Rimu nastupajući za Romu. U "Vučici" se zadržao samo jednu sezonu. Godine 1974. prelazi u Catanzaro, za koji je igrao sljedećih osam godina. S klubom iz Kalabrije dvaput je izborio promociju u Serie A. Nastupao je još za Cataniju i Palermo.

### Trenerska 
Trenerskim poslom počinje se baviti 1986, kada preuzima Vigor Lameziju. Sljedeće sezone sjeda na klupu Puteolane. Od 1988. do 1997. vodio je Cagliari, Napoli i Fiorentinu. S Cagliarijem je u sezoni 1988/89. osvojio Serie C1, dok je s Fiorentinom u sezoni 1993/94. bio pobjednik Serie B. Godine 1997. preuzima Valenciju. Sljedeće godine s timom iz Španije osvaja Intertoto kup da bi 1999. bio osvajač Kupa kralja. Iste godine preuzima Atlético Madrid, u kojem se nije dugo zadržao jer je već u februaru sljedeće godine dobio otkaz. Te sezone klub s tadašnjeg stadiona "Vicente Calderón" ispao je u drugu ligu.

Dana 18. septembra 2000. postaje trener Chelseaja. Za vrijeme vođenja "Plavaca" dvaput je izabran za trenera mjeseca. Klupu Chelseaja napustio je 2004. i vratio se na klupu Valencije. U drugom mandatu sa "Šišmišima" dolazi do trofeja UEFA Superkupa. Dana 12. februara 2007. preuzeo je Parmu. Već u junu 2004. postaje trener Juventusa. S klubom iz Torina nije imao većih uspjeha, te je 2009. dobio otkaz. Potom je vodio još dva italijanska kluba, Romu i Inter.

## Reference 
## Vanjski linkovi 
* Claudio Ranieri na *Soccerbaseu*

Kategorija:Rođeni 1951.
Kategorija:Italijanski nogometaši
Kategorija:Italijanski nogometni treneri
Kategorija:Nogometaši Rome
Kategorija:Nogometaši Catanzara
Kategorija:Nogometaši Catanije
Kategorija:Nogometaši Palerma
Kategorija:Treneri Cagliarija
Kategorija:Treneri Napolija
Kategorija:Treneri Fiorentine
Kategorija:Treneri Valencije
Kategorija:Treneri Atlético Madrida
Kategorija:Treneri Chelseaja
Kategorija:Treneri Parme FC
Kategorija:Treneri Juventusa
Kategorija:Treneri Rome
Kategorija:Treneri Inter Milana
Kategorija:Treneri Monaca
Kategorija:Treneri Leicester Cityja
Kategorija:Treneri Nantesa
Kategorija:Treneri Fulhama
Kategorija:Treneri Sampdorije
Kategorija:Treneri Watforda
Kategorija:Selektori nogometne reprezentacije Grčke
Kategorija:Živi ljudi
Fragmentacija populacije

**Fragmentacija populacije**  je oblik njene   segregacije (na biološki nejednake dijelove) . Ovakve pojave su  izazvane  fragmentacijom stanitta.  Fragmentacija populacije uvjetuje inbridinšku depresiju, koja vodi u opadanje gentičke varijabilnosti  zahvaćene vrste. Smanjenje fitnes ima nekoloko uzroka. Prvo, inbriding jača kompeticiju sa srodnicima, što smanjije evolucijsku adaptivnu vrijednost vrste. Kada je populacija mala, raste uticaj genetičkog drifta, šti vodi ka gubitku i/ili slučajnom fiksiranju  pojedinih alela, bez obzira na njihovu adaptivnu vrijednost. To pokreće porast homozigotnost, što negativno utiče i na individualni fitnes.  Adaptivne performanse biljaka mogu biti ugrožene manje efikasnom selekcijom, što uzrokuje nakupljanje štetnih mutacija u malim populacijama. Dok god individue u malim populacijama imaju veće šanse da budu u vezi, one se  češće pare u srodstvu.
 
Smanjenje fitnesa u malim populacijama biljaka može se javiti zbog: 
*akumulacije mutacija, 
*smanjena genetičke raznolikosti, i
* povećanog  inbridinga. Tokom vremena,  smanjuje  se evolucijski potencijal i  prilagodbene sposobnosti vrste u promjenjivim uvjetima, kao što su klimatske promjene.

## Također pogledajte
* Metapopulacija
*Fragmentacija staništa

## Reference
Kategorija:Ekologija
Kategorija:Ekološke veze
Kategorija:Staništa
Kategorija:Održivi razvoj
Spisak nacionalnih spomenika Bosne i Hercegovine u Šekovićima

mini|desno|150px|Manastir Lomnica
**Spisak nacionalnih spomenika Bosne i Hercegovine u Šekovićima** je popis nacionalnih spomenika koji se nalaze na području općine Šekovići. Na listi nacionalnih spomenika Bosne i Hercegovine za općinu Šekovići se nalaze sljedeći spomenici:
* ″Manastir Lomnica″ (prirodno-graditeljska cjelina),
* ″Manastir Papraća u Papraći″ (graditeljska cjelina),
* ″Nekropola sa stećcima Trnovo 1″ (historijsko područje),
* ″Nekropola sa stećcima u Bečanima″ (historijsko područje).

## Reference 
## Vanjski linkovi 
* Zvanična stranica komisije za očuvanje nacionalnih spomenika Bosne i Hercegovine

Šekovići
*
ATP Bukurešt

**ATP Bukurešt** ili **BRD Năstase Țiriac Trophy** bio je profesionalni muški teniski turnir koji se igrao na zemljanoj podlozi. Spadao je u kategoriju ATP 250 (pobjednik dobija 250 bodova na ATP-ovoj rang-listi). Održavao se na terenima kompleksa BNR arene od 1993. Službeni naziv dat je po dvojici najpoznatijih rumunskih tenisera, Ilieu Năstaseu i Ionu Țiriacu.

Još nijedan Rumun nije osvojio pojedinačnu titulu na ovom turniru (iako su 2005. u polufinalu bila dva Rumuna, a 2007. Victor Hănescu ušao je u finale), ali Rumuni imaju jednu titulu u parovima, koju su osvojili Andrei Pavel i Gabriel Trifu 1998. Također, Horia Tecău osvojio je četiri titule u parovima (od čega tri uzastopne), svaki put s drugim partnerom.

Organizatori su objavili da će ovaj turnir od 2012. biti prebačen u april nakon što se 19 godina održavao u posljednjoj sedmici septembra.

Posljednje izdanje održano je 2016, nakon čega je ATP prebacio turnir u Budimpeštu.

[mini|[Gilles Simon (teniser)|Gilles Simon ima najviše pojedinačnih titula u Bukureštu (3).]]
[mini|[Grigor Dimitrov, pobjednik iz 2014.]]
[mini|[David Ferrer u Bukureštu je osvojio svoju prvu ATP-titulu u karijeri 2002.]]
[thumb|[Goran Ivanišević, pobjednik prvog izdanja (1993)]]
[mini|[Horia Tecău osvojio je četiri titule u parovima na ovom turniru (od čega tri uzastopne), svaki put s drugim partnerom.]]

## Pobjednici 
### Pojedinačno 
### Parovi 
## Također pogledajte 
* WTA Bukurešt

## Reference 
## Vanjski linkovi 
* Službeni sajt
* ATP-profil turnira


ATP Bukurešt
ATP Bukurešt
ATP Bukurešt
Keep Yourself Alive

"**Keep Yourself Alive**" je singl britanske rock grupe "Queen". Autor teksta pjesme je gitarist Brian May. Pjesma se našla kao prva pjesma na njihovom debitantskom albumu "Queen" iz 1973. godine.

To je bio ujedno i prvi singl grupe sa pjesmom "Son and Daughter" koja se nalazila na B strani. 

Singl je od samog izlaska ignorisan s obe strane Atlantika. Magazin *Rolling Stone* je 2008. godine pjesmu uvrstio na 31. mjesto najboljih gitarističkih kompozicija ikada snimjenih.

## Članovi 
* Freddie Mercury - vodeći i bek vokali
* Brian May - električna gitara, vodeći i bek vokali
* Roger Taylor - bubnjevi, vodeći i bek vokali
* John Deacon - bas-gitara

## Reference 
## Vanjski linkovi 
* Tekst pjesme na službenoj stranici grupe 
* [Službeni video spot na Youtube(https://bs.wikipedia.org/wiki/Youtube)u] 
* *Pjesma na Queenpediji*

Kategorija:Pjesme grupe "Queen"
Kategorija:Singlovi iz 1973.
Kategorija:Singlovi grupe "Queen"
Kategorija:Singlovi u izdanju EMI-ja
Kategorija:Singlovi u izdanju Elektra Recordsa
WTA Bukurešt

**WTA Bukurešt** ili **BRD Bucharest Open** bio je profesionalni ženski teniski turnir koji se igrao na zemljanoj podlozi u glavnom gradu Rumunije. Osnovan je 2014, a održavao se sedmicu nakon Wimbledona.

## Pobjednice 
### Pojedinačno 
### Parovi 
## Također pogledajte 
* ATP Bukurešt

## Reference 
## Vanjski linkovi 
* Službeni sajt


WTA Bukurešt
WTA Bukurešt
WTA Bukurešt
Soldiers of Love (Lighthouse X)

"**Soldiers of Love**" singl je danskog benda Lighthouse X. Predstavljala je Dansku na Eurosongu 2016. u Stockholmu (Švedska). Tekst pjesme napisali su članovi benda, Sebastian F. Ovens, Daniel Lund Jørgensen i Katrine Klith Andersen. Dana 8. januara 2016. Little Jig Records objavio je pjesmu i omogućio da se preuzme na iTunesu.

## Eurosong 2016. 
Danska predstavnike za Eurosong bira na takmičenju Dansk Melodi Grand Prix. Nakon što je 10. januara 2016. na Spotifyu objavljen spisak učesnika Dansk Melodi Grand Prixa 2016, otkriveno je da je Lighthouse X jedan od konkurentnih izvođača. Bend je došao do superfinala takmičenja (pored Simone Egeriis i Anje Nissen) i naposljetku pobijedio sa 42% glasova publike. Nastupao je u drugoj polovini drugog polufinala na Eurosongu 2016. u Stockholmu, ali se nije uspio plasirati u finale 14. maja.

## Spisak pjesama 
## Muzičke ljestvice 
### Sedmične ljestvice 
## Historija objave 
## Vanjski linkovi 
* Službeni videozapis pjesme na YouTubeu

## Reference
Andregoto Galíndez

Gospa **Andregoto Galíndez** (baskijski: *Andregoto Garindoitz* = "gotska gospa, kćerka Galinda") bila je srednjovjekovna grofica Aragonije i kraljica supruga Pamplone.

Njen otac je bio grof Aragonije Galindo II Aznárez, a majka joj je bila grofica Sanča Garcés.

Grofica Andregoto se udala za kralja Pamplone Garcíju Sáncheza I, koji joj je bio bliski rođak. Njihov sin je bio kralj Sančo II od Pamplone, a moguće je da je ona rodila i kćerke Todu i Uraku.

Andregoto se rastala od svog muža te postoji mogućnost da se udala po drugi put.  

Umrla je 972. godine.
## Izvori 
Kategorija:Aragonski vladari
Kategorija: Supružnici navarskih vladara
Gig Young

**Gig Young** (rođen kao **Byron Elsworth Barr**; 4. novembar 1913 – 19. oktobar 1978) bio je američki glumac, najpoznatiji po ulozi Rockyja, beskrupuloznog voditelja plesnog maratona u filmu *Konje ubijaju, zar ne?*. Privatni život mu je obilježio alkoholizam. Godine 1978. je u svom njujorškom stanu pronađen mrtav zajedno sa suprugom Kim Schmidt sa ranama od metka i pretpostavlja se da je suprugu bio ubio, a potom presudio sam sebi.

## Reference 
## Vanjski linkovi 
* 
* 
* 

Kategorija:Američki televizijski glumci
Kategorija:Zlatni globus za najboljeg sporednog glumca
Kategorija:Rođeni 1913.
Kategorija:Umrli 1978.
Kategorija:Biografije, St. Cloud (Minnesota)
Zul-hidždže

**Zul-hidždže** (arapski:(ذو الحجة) jest posljednji, tj. 12. mjesec lunarnog islamskog kalendara. Dolazi nakon mjeseca zul-ka'deta. Za muslimane predstavlja važan mjesec jer se tokom ovog mjeseca obavlja hadždž, peta islamska dužnost vjernika, a obilježava se i jedan od dva najvažnija muslimanska blagdana, Kurban-bajram.

## Vrijeme nastupa zul-hidždžeta
Islamski kalendar je lunarni kalendar i početak mjeseca računa se od pojave mlađaka. Budući da je islamska lunarna godina za 11-12 dana kraća od solarne, zul-hidždže svake naredne godine dolazi ranije i, vremenski gledano, kreće se kroz sva godišnja doba.

U sljedećoj tabeli navedeni su datumi početka i završetka zul-hidždžeta u periodu između 2010. i 2015 (na osnovu kalendara Ummul-Qura iz Saudijske Arabije):

## Reference 
Kategorija:Zul-hidždže
Sunlight (pjesma Nickyja Byrnea)

"**Sunlight**" je singl irskog pjevača Nickyja Byrnea. Predstavljala je Irsku u drugom polufinalu Eurosonga 2016. u Stockholmu (Švedska). Tekst pjesme napisali su Byrne, Wayne Hector i Ronan Hardiman. Dana 12. februara 2016. Studz Limited i Universal Music Ireland objavili su pjesmu i omogućili da se preuzme na iTunesu.

## Eurosong 2016. 
Još 7. januara 2016. špekuliralo se da će Byrne biti predstavnik Irske na Eurosongu; glasine je potvrdio irski javni RTV servis RTÉ tako što je 13. januara objavio da će Byrne predstavljati Irsku s pjesmom "Sunlight". Istog dana objavljen je videozapis s tekstom na YouTubeu. Byrne je pjesmu prvi put uživo izveo na radijskoj emisiji ''The Ray D'Arcy Show'' na 1. programu RTÉ-ovog radija. Nastupao je u prvoj polovini drugog polufinala na Eurosongu 2016. u Stockholmu, ali se nije uspio plasirati u finale 14. maja.

## Spisak pjesama 
## Muzičke ljestvice 
### Sedmične ljestvice 
## Historija objave 
## Vanjski linkovi 
* Službeni videozapis pjesme na YouTubeu

## Reference
Berengar I

**Berengar I** ( 845 – 7. april 924) bio je kralj Italije od 887. do 924. i car Svetog Rimskog Carstva od 915. do 924. Često se spominje kao **Berengar Furlanski**, jer je vladao Furlanskom markom od 874. do 896.

Berengar je postao jedan od najuticajnijih svjetovnjaka u carstvu Karla Debelog, a izabran je da ga zamijeni u Italiji nakon njegovog svrgavanja u novembru 887. Njegovoj dugoj vladavini od 36 godina suprotstavilo mu se sedam drugih pretendenta za italijanski tron. Njegova vladavina se obično opisuje kao problematična zbog brojnih konkurenata za krunu i zbog ugarske invazije na Evropu. Nakon njegove smrti došlo je do interegnuma koji je trajao 38 godina sve dok se Oton I nije krunisao za cara 962.

## Reference 
Kategorija:Rođeni 845.
Kategorija:Umrli 924.
Kategorija:Carevi Svetog Rimskog Carstva
Petar, kralj Ugarske

**Petar** (mađarski: Péter Orseolo; italijanski: Pietro Orseolo d'Ungheria; 1010 – 1046), poznatiji kao **Petar Venecijanski** (mađarski: Velencei Péter), bio je kralj Ugarske dva puta. Prvi put je naslijedio svog strica Stjepana I 1038. godine. Njegovo favoriziranje stranih dvorjana je izazvalo ustanak koji je okončan 1041. godine njegovom abdikacijom. Petar je ponovo došao na vlast 1044. godine uz pomoć cara Svetog rimskog carstva Henrika III. On je prihvatio carev suverenitet tokom svoje vladavine, koja je završena 1046. godine nakon paganskog ustanka. Mađarske hronike govore da je Petar pogubljen po naredbi svog nasljednika Andrije I.

## Biografija 
### Rani život 
Petar je rođen u Veneciji kao jedini sin venecijanskog dužda Otona Orseola. Njegova majka je bila sestra Stjepana I, prvog kralja Ugarske. Historičar Gyula Kristó sugeriše da je rođen 1010. godine. Nakon svrgnuća njegovog oca 1026. godine, Petar je pobjegao u Ugarsku gdje ga je stric postavio za komandanta kraljevske vojske. Nakon smrti jedinog Stjepanovog sina 1031. godine, Stjepanov rođak Vazul je imao najjače pravo na prijestolje. Međutim, kako bi učvrstio hrišćanstvo kralj Stjepan I ga je zanemario i proglasio Petra svojim nasljednikom. Uvidjevši da nema podršku kralja, Vazul je skovao zavjeru s namjerom da se kralj ubije. Po Stjepanovoj naredbi, Vazul je zajedno sa svojim sinovima Leventom, Andrijom i Belom oslijepljen. Nakon toga je Petar položio zakletvu da će poštovati imovinu Stjepanove supruge, kraljice Gisele, što ukazuje na to da je imao napet odnos sa njom.

## Reference 
## Vanjski linkovi 
## Izvori 
### Primarni izvori 
* *Herman of Reichenau: Chronicle*. In: *Eleventh-century Germany: The Swabian Chronicles* (selected sources translated and annotated with an introduction by I. S. Robinson) (2008); Manchester University Press; .
* *Cosmas of Prague: The Chronicle of the Czechs* (Translated with an introduction and notes by Lisa Wolverton) (2009). The Catholic University of America Press. .
* *Simon of Kéza: The Deeds of the Hungarians* (Edited and translated by László Veszprémy and Frank Schaer with a study by Jenő Szűcs) (1999). CEU Press. .
* *The Hungarian Illuminated Chronicle:* Chronica de Gestis Hungarorum (Edited by Dezső Dercsényi) (1970). Corvina, Taplinger Publishing. .

### Sekundarny izvori 
* 
* 
* 
* 
* 
* 
* 
* 

Kategorija:Rođeni 1010.
Kategorija:Umrli 1046.
Kategorija:Ugarski vladari
Kafeat 3,4-oksigenaza

**Kafeat 3,4-dioksigenaza** (EC 1.13.11.22) – kafeatna 3,4-dioksigenaza,  sistematsko ime 3,4-dihidroksi-trans-cinamat:kiseonik 3,4-oksidoreduktaza (deciklizacija)  – je   enzim  koji  enzim katalizira slijedeću reakciju:

;3,4-dihidroksi-trans-cinamat + O2\rightleftharpoons3-(2-karboksietenil)-cis,cis-mukonat.

Dakle, dvije podloge ovog enzima su 3,4-dihidroksi-trans-cinamat (kofeinska kiselina) i kisik, a njegove proizvod je 3-(2-karboksietil)-cis, cis-mukonat.
Ovaj enzim pripada porodici oksidoreduktaza, posebno onih koji djeluju s jednim donorom O2 kao oksidansom i uključivanjem dva atoma kisika u podlogu (oksigenaze). Ugrađeni kisik  ne mora biti izvedena iz O2. Ovaj enzim sudjeluje u biorazgradnji fenilpropanoida.
## Također pogledajte
*Kofeinska kiselina

## References 
Kategorija:Enzimi
Kategorija:EC 1.13.11
Kategorija:Enzimi nepoznate strukture